אלונה סער

אלונה סער (נולדה ב-24 באוגוסט 1997) היא שחקנית ישראלית.

זוכת שני פרסי האקדמיה הישראלית לטלוויזיה (2021 ו-2022) על תפקידה בסדרה הקומית "המפקדת".

ביוגרפיה 
סער נולדה בתל אביב, בת שנייה לשלי דנציגר ולגדעון סער. למדה בבית הספר תיכון א' לאמנויות תל אביב, במגמת תיאטרון. לה שני אחים-למחצה מנישואיו השניים של אביה לגאולה אבן-סער. 

שירתה בצה"ל כמפיקה במדור ההפקות של חיל החינוך והנוער, וכן כבמאית וככותבת.

בשנת 2018 החלה ללמוד בסל"ה - הסטודיו לאמנויות התיאטרון מיסודו של יורם לוינשטיין, אך נשרה מהלימודים לאחר מכן.

קריירה 
בשנת 2010 גילמה את רלי בהצגה "הביתה הביתה" מאת יהושע סובול בתיאטרון באר שבע.

בשנת 2016, במהלך שירותה הצבאי, השתתפה בהצגה "פילטר 18" בבימויו של גיל סרי, שהועלתה בתיאטרון תמונע.

בשנת 2017 לוהקה להצגה "ציד המכשפות" מאת ארתור מילר בתיאטרון הקאמרי בבימויו של גלעד קמחי, בתפקיד בטי.

בשנת 2018 גילמה את התפקיד הראשי בהצגה המבוססת על המחזה "אביב מתעורר", בפסטיבל הסתיו בתיאטרון הקאמרי בבימויו של גיל סרי.

בנוסף ב-2018, גילמה את הבחורה בווידאו קליפ לשיר "איך שאת קוראת לי (אני בא)" של המוזיקאי גל טבת.

החל מאפריל 2020 משחקת בתפקיד מרכזי בסדרה לנוער "פלמ"ח", בערוץ TeenNick בגרסתו הישראלית למנויי yes. היא מגלמת בה את דמותה של גאולה דנציגר, שנוצרה בהשראת חברת הכנסת לשעבר גאולה כהן.

ב-2021 גילמה את גפת בסדרה הקומית "בלוגה בלוז" של כאן חינוכית.

בשנת 2021 שיחקה בתפקיד המרכזי בסדרה "המפקדת" בכאן 11, בתור סג"ם נועה לויתן, מפקדת מחלקת טירוניות.

במאי 2021 החלה להשתתף בתוכנית המערכונים הסאטירית "ערוץ אפס" בכאן 11.

בנובמבר 2021 החלה להשתתף במחזמר "אפס ביחסי אנוש", כמחליפה של מגי אזרזר בתפקיד זוהר.

מאז 2022 משמשת כפרזנטורית בפרסומות של שטראוס "דלישס".

ב-24 במרץ 2022 זכתה בפרס "השחקנית הראשית הטובה ביותר בסדרה קומית" בטקס פרסי האקדמיה הישראלית לטלוויזיה לשנת 2021 על תפקידה בסדרה "המפקדת" בכאן 11.

החל מאפריל 2022 היא משתתפת יחד עם אדם גבאי בפודקאסט "הפסקה פעילה" של רדיו תל אביב.

במרץ 2023 החלה להשתתף בתוכנית האירוח הסאטירית "מה שתגידו" של כאן 11. ביוני באותה שנה גילמה את טילי קצינת מודעין בדרמה של רשת 13 שמיים אדומים לצד יעקב זדה-דניאל מאור שויצר וליהי קורנובסקי.

חיים אישיים 

משנת 2018 הייתה סער בזוגיות עם השחקן אמיר ח'ורי. באוגוסט 2020 פורסם כי הם נפרדו.

ממאי 2021 הייתה סער במערכת יחסים עם מלך זילברשלג. באפריל 2022 פורסם כי הם נפרדו.

משנת 2022 אלונה נמצאת בזוגיות עם הראפר הישראלי, יותם (וודו דאדי) רבינו.

פילמוגרפיה

טלוויזיה

מועמדויות ופרסים

קישורים חיצוניים

הערות שוליים 

שחקניות תיאטרון ישראליות
שחקניות קולנוע וטלוויזיה ישראליות
פרזנטוריות ישראליות
זוכי פרס האקדמיה לטלוויזיה: שחקנים
בוגרות סל"ה - הסטודיו לאמנויות התיאטרון מיסודו של יורם לוינשטיין
חיילי חיל החינוך והנוער
בוגרות תיכון עירוני א' (תל אביב)
ישראליות שנולדו ב-1997
ישראלים שנולדו ב-1997